На основу члана 17. став 1. и члана 43. став 3. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), на предлог Генералног секретаријата Владе,

Влада доноси

ЗАКЉУЧАК

1. Препоручује се послодавцима у Републици Србији да запосленима омогуће да не раде на други дан Божића ‒ 8. јануара 2024. године.

2. Препоручује се послодавцима у Републици Србији који су дужни да обезбеде непрекидно обављање делатности, односно услуга и у дане државних и верских празника који се празнују у Републици Србији ако би због прекида обављања делатности, односно услуга настале штетне последице за грађане и државу, као и послодавцима чија природа делатности, односно технологија процеса рада захтева непрекидан рад ‒ да обезбеде запосленима за рад на дан 8. јануара 2024. године права која припадају запосленом за рад на дан празника који је нерадни дан.

3. Овај закључак објавити у „Службеном гласнику Републике Србије”.

05 Број: 06-00-0060/2024

У Београду, 4. јануара 2024. године

ВЛАДА

ПРЕДСЕДНИК

Ана Брнабић